text: Utæt Tønder-hal stopper al håndbold
  27 januar 2013 kl. 13.26
  Fygesne og utætte tage på Tønder-hallen stopper søndagens kamp i 1. division i håndbold mellem Tønder og Odder. Vandet drypper ned fra loftet i samtlige tre haller.
  Kampen var fast sat til start kl. 15, men kampens dommerpar har vurderet, at det er for farligt at spille de våde og glatte gulve.
  Allerede i formiddag blev alle andre kampe i Tønder-hallerne aflyst, så nu må håndbold-glade tøndringer klare sig med dagens VM-finale hjemme i tv-stuen.
  Den udsatte kamp mod Odder bliver afviklet på en hverdagsaften i nærmeste fremtid, når der er tørret op, siger TM Tønder-forretningsfører Johnny Larsen.
  